Official Journal L 034 , 11/02/2003 P. 0003 - 0004



KOMISJONI MÄÄRUS (EÜ) nr 246/2003, 10. veebruar 2003, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike kava aastateks 2004-2006 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses,[1] viimati muudetud komisjoni määrusega (EÜ) nr 2104/2002,[2] eriti selle artikli 4 lõiget 2, ning arvestades järgmist: (1) Vastavalt määrusele (EÜ) nr 577/98 tuleb täpsustada aastaid 2004-2006 käsitleva lisaküsimustike kava osised. (2) Liikmesriigid ja komisjon vajavad konkreetset statistilist teavet, et arendada sobivaid poliitilisi meetmeid töökorralduse moderniseerimise,[3] töö ja pereelu kokkusobitamise[4] ning tegusana vananemise[5] valdkondades. (3) Käesoleva määrusega ette nähtud meetmed on kooskõlas statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga võetakse vastu lisas sätestatud tööjõu valikvaatluse lisaküsimustike kava aastateks 2004-2006. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. veebruar 2003 Komisjoni nimel komisjoni liige Pedro SOLBES MIRA LISA TÖÖJÕU VAATLUS MITMEAASTANE LISAKÜSIMUSTIKE PROGRAMM 1. Töökorraldus ja tööaja korraldus Muutujate nimekiri: määratakse kindlaks enne 2003. aasta märtsi. Vaatlusperiood: 2004. aasta teine kvartal. Liikmesriigid võivad siiski esitada andmeid kõigile aasta 52 nädalale viidates, kui lisaküsimustiku osaproov valitakse valimi lainestruktuuri alusel. Hõlmatud liikmesriigid ja piirkonnad: määratakse kindlaks. Valim: veerand määruse (EÜ) nr 577/98 artikli 3 lõike 1 nõuete täitmiseks vajalikust koguvalimist. Kui vaatlusperioodi moodustavad kõik 52 nädalat, on valimi suurus siiski vähemalt 15 % määruse (EÜ) nr 577/98 artikli 3 lõike 1 nõuete täitmiseks vajalikust koguvalimist. Kui valimi ühik on üksikisik, ei nõuta andmeid muude leibkonna liikmete kohta. Tulemuste edastamine: enne 31. märtsi 2005. 2. Töö ja pereelu kokkusobitamine Muutujate nimekiri: määratakse kindlaks enne 2004. aasta märtsi. Vaatlusperiood: 2005. aasta teine kvartal. Liikmesriigid võivad siiski esitada andmeid kõigile aasta 52 nädalale viidates, kui lisaküsimustiku osaproov valitakse valimi lainestruktuuri alusel. Hõlmatud liikmesriigid ja piirkonnad: määratakse kindlaks. Valim: veerand määruse (EÜ) nr 577/98 artikli 3 lõike 1 nõuete täitmiseks vajalikust koguvalimist. Kui vaatlusperioodi moodustavad kõik 52 nädalat, on valimi suurus siiski vähemalt 15 % määruse (EÜ) nr 577/98 artikli 3 lõike 1 nõuete täitmiseks vajalikust koguvalimist. Kui valimi ühik on üksikisik, ei nõuta andmeid muude leibkonna liikmete kohta. Tulemuste edastamine: enne 31. märtsi 2006. 3. Üleminek töölt pensionile Muutujate nimekiri: määratakse kindlaks enne 2005. aasta märtsi. Vaatlusperiood: 2006. aasta teine kvartal. Liikmesriigid võivad siiski esitada andmeid kõigile aasta 52 nädalale viidates, kui lisaküsimustiku osaproov valitakse valimi lainestruktuuri alusel. Hõlmatud liikmesriigid ja piirkonnad: määratakse kindlaks. Valim: veerand määruse (EÜ) nr 577/98 artikli 3 lõike 1 nõuete täitmiseks vajalikust valimist. Selle küsimustiku valim koosneb ainult isikutest vanuses 50-74 aastat. Kui vaatlusperioodi moodustavad kõik 52 nädalat, on valimi suurus siiski vähemalt 15 % määruse (EÜ) nr 577/98 artikli 3 lõike 1 nõuete täitmiseks vajalikust valimist. Kui valimi ühik on üksikisik, ei nõuta andmeid muude leibkonna liikmete kohta. Tulemuste edastamine: enne 31. märtsi 2007. [1] EÜT L 77, 14.3.1998, lk 3. [2] EÜT L 324, 29.11.2002, lk 14. [3] EÜT L 60, 1.3.2002, lk 67. [4] EÜT C 218, 31.7.2000, lk 5. [5] EÜT L 60, 1.3.2002, lk 64.